Marcin Łukaszewski

Marcin Łukaszewski (s. 20. marraskuuta 1972 Częstochowa) on puolalainen säveltäjä, musiikkitieteilijä ja pianisti. Hänen isänsä oli säveltäjä Wojciech Łukaszewski ja myös hänen veljensä Paweł Łukaszewski on säveltäjä.

Łukaszewski on säveltäjänä lähinnä itseoppinut. Hän sai Varsovan Fryderyk Chopin -musiikkiyliopistosta diplomit pianonsoitossa (1998) ja musiikin teoriassa (2000). Hän on saanut säveltäjänä toisen palkinnon Varsovan Feliks Nowowiejski -kilpailussa teoksesta Prologue and Fugue vuonna 1996. Hän sai lisäksi pianistina Fryderyk 2002 -palkinnon Piotr Perkowskin pianoteosten levytyksestä vuonna 2003. Vuonna 2003 hän sai toisenkin palkinnon, Mater Verbin, kirjoituksistaan hengellisestä musiikista. Łukaszewskin sävellyksiä on esitetty Puolan lisäksi monissa muissa Euroopan maissa, Kanadassa ja Yhdysvalloissa.

Łukaszewski on pianistina tulkinnut omien teostensa ohella muun muassa Johannes Brahmsin ja Frédéric Chopinin musiikkia. Hän on opettanut musiikkitiedettä ja pianonsoittoa Varsovan kardinaali Stefan Wyszyński -yliopistossa vuodesta 1996. Hän on kirjoittanut runsaasti puolalaisesta musiikista.

Lähteet

Aiheesta muualla 
 Viralliset sivut 

Puolalaiset säveltäjät
Puolalaiset pianistit
Puolalaiset musiikkitieteilijät
Vuonna 1972 syntyneet
Elävät henkilöt